Anexa 4

CONTRACT DE SPRIJIN FINANCIAR

Nr. …….. din …………………

În conformitate cu prevederile O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările si completările ulterioare, a Normelor metodologice pentru aplicarea prevederilor O.G. nr.82/2001, republicată, cu modificările şi completările ulterioare, aprobate prin H.G. nr. 1470/2002, precum şi ale Hotărârii Consiliului Local nr. ....../................... privind acordarea unui sprijin financiar unităților/lăcașurilor de cult aparținând cultelor religioase recunoscute în România, situate pe raza administrativ-teritorială a municipiului Lugoj, s-a încheiat prezentul Contract de sprijin financiar între:

CAPITOLUL I – Părțile contractante

Art.1 Părţile contractante

Municipiul Lugoj, cu sediul în Lugoj, în Piaţa Victoriei, nr. 4, telefon 0256/352240, fax 0256/350393, cod fiscal 4527381, cont trezorerie RO20TREZ24A670600203030X, Trezoreria Lugoj, reprezentat prin .............................., funcţia – Primarul Municipiului Lugoj, în calitate de finanțator,

şi

(Denumirea unităţii de cult/ lăcaşului de cult)…………, str. …….., nr..., CUI ………, cont bancar ……………………, deschis la ………… Filiala Lugoj, reprezentat prin …………………, funcţia – ………….., în calitate de beneficiar,

au convenit următoarele:

CAPITOLUL II - Obiectul şi valoarea contractului

Art.2 Obiectul contractului

1. Prezentul contract are ca obiect finanţarea de către Municipiul Lugoj, din fonduri publice, a lucrărilor/activităților prevăzute de Beneficiarîn cererea pentru acordarea sprijinului financiar, potrivit dosarului și a documentației depuse.
2. Beneficiarulîşi asumă responsabilitatea să utilizeze fondurile care îi sunt alocate în scopul prevăzut în cererea de finanţare.

Art.3 Valoarea contractului

Prin prezentul contract, Municipiul Lugoj se angajează să sprijine financiar (Denumirea unităţii de cult/ lăcaşului de cult) ……………………….. cu suma de ……………lei**.**

## CAPITOLUL III - Durata contractului

Art. 4 Prezentul contract intră în vigoare la data semnării lui de către ambele părţi și încetează la data de 31 decembrie \_\_\_\_\_\_.

## CAPITOLUL IV – Obligaţiile părţilor

Art. 5 Obligaţiile Beneficiarului sunt:

(1) Să execute lucrările/activitățile finanțate aşa cum sunt ele stipulate în cererea Beneficiarului.

(2) Să respecte destinaţia fondurilor alocate, precum şi justificarea utilizării acestora pe baza documentelor specifice.

(3) Să efectueze următoarele tipuri de cheltuieli destinate:

1. întreţinerii şi funcţionării unităţilor de cult fără venituri sau cu venituri mici;
2. construirii, în condiţiile aprobării documentaţiilor tehnico-economice potrivit reglementărilor în vigoare, precum şi reparării lăcaşurilor de cult;
3. conservării şi întreţinerii bunurilor de patrimoniu aparţinând cultelor religioase;
4. desfăşurării unor activităţi de asistenţă socială şi medicală ale unităţilor de cult;
5. amenajării şi întreţinerii muzeelor cultural-religioase;
6. construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult;
7. construirii şi reparării sediilor administrative ale eparhiilor sau ale centrelor de cult;
8. construirii şi reparării sediilor unităţilor de învăţământ teologic, proprietate a cultelor recunoscute.

(4) Să nu prezinte la justificare facturile plătite înainte de primirea sprijinului financiar sau emise în anii precedenţi acordării sprijinului financiar, chiar dacă acestea au fost plătite după primirea acestuia.

Art.6 Finanţatorul se obligă să vireze suma de ………. lei în contul (Denumirea unităţii de cult/ lăcaşului de cult)………………………..……… deschis la ……………….… Filiala Lugoj.

## CAPITOLUL V – Răspundere contractuală

Art.7Beneficiarulîşi asumă întreaga răspundere tehnică şi supravegherea generală a executării serviciilor contractate.

Art.8Beneficiarulrăspunde pentru realizarea obligaţiilor contractuale şi suportă pagubele cauzate Finanţatorului, ca urmare a oricăror acţiuni sau omisiuni legate de realizarea contractului şi care îi sunt imputabile.

Art.9Beneficiarulrăspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.

Art.10Beneficiarulrăspunde de exactitatea datelor prezentate în documentele justificative de plată.

Art.11Beneficiarulrăspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.

Art.12 În cazul în care Beneficiarulnu respectă prevederile prezentului contract, își asumă riscul de a nu fi eligibil pentru obţinerea de sprijin financiar din fonduri publice în anul următor.

## Art.13 (1) Beneficiaruleste responsabil pentru modul în care finanţarea este folosită, răspunderea Municipiului Lugojnefiind în nici un fel angajată, în cazul în care Beneficiarulva fi ţinut responsabil faţă de terţi pentru orice prejudicii cauzate în derularea lucrărilor finanţate şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

(2) Municipiul Lugojnu răspunde în cazul nerespectării legislaţiei în vigoare de către Beneficiarsau de către angajaţi, colaboratori sau consultanţi ai acestuia.

## CAPITOLUL VI – Modificarea contractului

Art.14 (1) Prevederile contractului pot fi modificate şi/sau completate numai prin acte adiţionale semnate de comun acord de către părţi sau de către împuterniciţi ai acestora, aprobate prin HCL.

(2) Pe parcursul derulării finanţării, Beneficiarul poate modifica, prin solicitare scrisă justificată, aprobată de Finanţator – durata de derulare şi/sau alte elemente, cu condiţia ca acestea să nu schimbe scopul şi obiectivele prevăzute în documentaţia depusă.

## CAPITOLUL VII – Rezilierea contractului

Art.15 *-* Municipiul Lugojva rezilia contractul dacă Beneficiarulnu demarează realizarea lucrărilor/ activităţilor finanţate în termenul stabilit în contract sau nu îndeplineşte obligaţiile contractuale.

Art.16 -(1) În cazurile enunţate mai sus, contractul de finanţare va fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.

(2) Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

(3) În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat în termen de 30 zilede la primirea notificării să returneze Finanțatorului sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

(4) În cazul în care nu se respectă termenul de returnare a sumelor menționat la alineatul (3) sau termenele prevăzute pentru alte cauze de restituire se vor aplica majorări de întârziere în cuantumul legal și de la scadența stabilită pentru creanțele fiscale.

(5) Nerespectarea termenelor si a prevederilor din contract poate duce la pierderea tranşelor ulterioare, precum şi interzicerea participării pentru obţinerea finanţării pe viitor.

CAPITOLUL VIII – Comunicări

Art.17 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

(3) Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

CAPITOLUL IX – VERIFICARE ȘI CONTROL

Art. 18 Justificarea sprijinului financiar

(1) Verificarea actelor justificative, depuse de unităţile de cult beneficiare ale sprijinului financiar, din punct de vedere al existenţei, valabilităţii şi conformităţii documentelor cu prevederile prezentului regulament, revine compartimentului de specialitate din cadrul Direcţiei Economice a Primăriei municipiului Lugoj.

(2) Unitatea de cult (Denumirea unităţii de cult/ lăcaşului de cult)………….……….. va întocmi un decont financiar prin care să se ateste că prezentul sprijin financiar a fost utilizat în scopul solicitat în cerere.

(3) Documentele justificative vor fi transmise până cel mai târziu la data de 31 decembrie a fiecărui an. În cazul primirii sprijinului financiar în cursul trimestrului IV, justificarea se va face în cel mult 180 de zile de la primirea acestuia.

(4) La întocmirea deconturilor justificative pentru sprijinul financiar acordat se vor avea în vedere următoarele:

a) toate documentele justificative, prezentate în copii xerox, vor purta menţiunea «conform cu originalul» şi vor fi certificate prin aplicarea ştampilei şi a semnăturii beneficiarului ajutorului financiar. Documentele justificative trebuie să fie întocmite potrivit reglementărilor în vigoare privind activitatea financiar-contabilă;

b) nu se vor admite la justificare documente care conţin achiziţii de materiale sau servicii, altele decât cele pentru care a fost acordat sprijinul financiar, care nu sunt cuprinse în devizul înaintat pentru obţinerea sprijinului financiar;

c) documentele justificative trebuie să fie lizibile şi să nu prezinte ştersături; nu se admit documente trimise prin fax;

d) facturile fiscale vor fi însoţite de dispoziţii de plată, ordine de plată, chitanţe, bonuri de casă, extrase privind viramente bancare, după caz;

e) chitanţele care atestă plăţi trebuie să cuprindă în mod obligatoriu următoarele: scopul plăţii, operaţiunea pentru care se face plata, numărul şi data eliberării. Chitanţele care atestă plăţi vor fi utilizate doar în cazurile în care nu se întocmesc facturi fiscale;

f) chitanţele de mână prin care se atestă anumite plăţi - pentru pictură şi procurări de materiale de la particulari - trebuie să cuprindă în mod obligatoriu numele şi prenumele vânzătorului, în clar, precum şi seria şi numărul actului de identitate al acestuia. Chitanţele vor fi certificate de primarul localităţii pe raza căreia se află unitatea de cult solicitantă sau de un împuternicit al acestuia;

g) actele justificative vor cuprinde în mod obligatoriu copia extrasului de cont bancar prin care se face dovada primirii banilor sau chitanţa de înregistrare în evidenţa contabilă a unităţii de cult beneficiare a sprijinului financiar alocat;

h) pentru lucrările de pictură bisericească se vor trimite o copie a documentului de plată şi o copie a ordinului de plată prin care s-au virat impozitul pe venit, contribuţiile individuale de asigurări sociale, asigurări sociale de sănătate şi asigurări de şomaj, conform legii, în cazul în care lucrările de pictură sunt executate ca activitate dependentă, de un pictor angajat de unitatea de cult, prin contract de prestări de servicii încheiat în baza Codului civil. Pentru lucrările de pictură de restaurare bisericească executate de către o persoană fizică autorizată se vor trimite documentele justificative prevăzute la lit. d);

i) documentele justificative vor fi transmise până cel mai târziu la data de 31 decembrie a fiecărui an. În cazul primirii sprijinului financiar în cursul trimestrului IV, justificarea se va face în cel mult 180 de zile de la primirea acestuia;

j) facturile aferente executării lucrărilor de construcţie, reparaţie, pictură vor fi însoţite, după caz, de situaţii de lucrări, contracte, acte adiţionale, anexe contract/contracte, note privind stadiul lucrărilor, vizate de diriginţii de specialitate;

k) pentru sprijinul financiar alocat, indiferent pentru care dintre categoriile lucrărilor prevăzute la Cap. I art. 4 din regulament, solicitantul va depune alături de documentele justificative şi un raport de justificare a utilizării sprijinului primit – Anexa 3.

l) facturile de avans vor fi însoţite de facturi de regularizare a avansului;

m) actele justificative vor fi însoţite de fotografii care atestă stadiul lucrărilor executate, la data justificării.

(5) Pentru acordarea sprijinului financiar este obligatorie justificarea sumei primite în anul anterior.

Art.19. Beneficiarul se obligă să restituie necondiţionat şi fără a implica sub orice formă autoritatea finanţatoare, eventualele sume stabilite legal de organele de control financiar ulterior, ca plăţi sau foloase necuvenite în cazul contractului.

CAPITOLUL X – LITIGII

Art.20 Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente.

CAPITOLUL XI– DISPOZIȚII FINALE

Art.21 -Prezentul contract constituie titlu executoriu, fără alte formalităţi, pentru satisfacerea creanţelor rezultate în urma rezilierii.

Art.22 -Clauzele prezentului contract se interpretează potrivit prevederilor Codului Civil.

Art.23 –Părțile au înțeles să încheie azi .................., prezentul contract de sprijin financiar în 3(trei) exemplare, două pentru finanțator și unul pentru beneficiar.

|  |  |
| --- | --- |
| Municipiul Lugoj | Denumirea unităţii de cult/ lăcaşului de cult |
| (semnătura autorizată) | (semnătura autorizată) |
| L.S. | L.S. |
| Vizat juridic |  |
| Vizat economic |  |
| Vizat compartiment de specialitate |  |
| Vizat C.F.P. |  |